فى يوم فى شهر فى سنه

فى يوم فى شهر فى سنه  اغنيه مصريه الفها مرسى جميل عزيز و لحنها كمال الطويل و غناها عبد الحليم حافظ فى فيلم حكاية حب سنة 1959 و فى حفلات

 كلمات 

فى يوم فى شهر فى سنه تهدا الجراح و تنام

و عمر جرحى انا اطول من الايام

وداع يا دنيا الهنا .. وداع يا حب يا احلام

دا عمر جرحى انا ..اطول من الايام

.....

حبيبى شايفك و انتا بعيد

و انا فى طريق السهد وحيد

و كل خطوه ف بعدك ليل

و شوق و ذكرا و جرح جديد

حبيبى شايفك بروحى شايفك

بقلبى شايفك بحبى شايفك

شايف سلامك ايديك كلامك ضحكة شفايفك

شايفك و ليل الفراق ع البعد فارد جناحه

علا جريح مشتاق يعرف نهاية جراحه

فى يوم فى شهر فى سنه

.....

كنت اتمنا يطول العمر و اعيش حواليك

ولا اشوف عمرى دمعه حزينه تملا عينيك

كنت اتمنا بس العمر شويه عليك

لو كان بإيدى كنت افضل جمبك

و اجيب لعمرى الف عمر و احبك

.....

يا فرحه كانت ماليه عينيا

و استكترتها الدنيا عليا

يا حبيبى راح اللى راح و فرقتنا الليالى

و مهما ادارى الجراح هتعرف اللى جرا لى

فى يوم فى يوم ..فى يوم فى يوم

فى يوم فى يوم .. فى يوم فى يوم

مصادر

 شوف كمان 

 ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى